|  |  |
| --- | --- |
| Līguma noslēgšanas vieta un datums | Rīga, 202X.gada XX.xxxxx |
|  |  |
| Organizācijas nosaukums | Biedrība “Latvijas Xxxxxx xxxxx” |
| Vienotais reģistrācijas Nr. | XXXXXXXXXXX |
| Adrese | Xxxxxx iela XX, Xxxxxx, LV-XXXX, Latvija |
| Organizācijas vadītāja kontaktinformācija | Kontaktpersona | Xxxxxx Xxxxxx |
| Tālrunis | +371-XXXXXXXX |
| E-pasta adrese | xxx@xxx.lv |
| Sporta kontaktinformācija | Kontaktpersona | Xxxxxx Xxxxxx |
| Tālrunis | +371-XXXXXXXX |
| E-pasta adrese | xxx@xxx.lv |
| Finanšu kontaktinformācija | Kontaktpersona | Xxxxxx Xxxxxx |
| Tālrunis | +371-XXXXXXXX |
| E-pasta adrese | xxx@xxx.lv |
| Norēķinu rekvizīti | Bankas nosaukums | Valsts Kase |
| SWIFT kods | TRELLV22 |
| Konta numurs | XXXXXXXXXXXXXXXXXXXXX |
| tās | prezidenta Xxxxxx Xxxxxx | personā |
| turpmāk šī Līguma tekstā saukta “Federācija”, no vienas puses, un |
| Vārds, Uzvārds |  |
| Personas kods |  |
| Adrese |  |
| Kontaktinformācija | Tālrunis |  |
| E-pasta adrese |  |
| Norēķinu rekvizīti | Bankas nosaukums |  |
| SWIFT kods |  |
| Konta numurs |  |
| Sportista aizbildnis vai aizgādnis | Vārds, Uzvārds  |  |
| Personas kods |  |
| turpmāk šī Līguma tekstā saukts “Sportists”, no otras puses, |
| abas kopā un katra atsevišķi turpmāk šī Līguma tekstā sauktas “Puses” |
| nolūkā veicināt sporta un Olimpiskās kustības attīstību Latvijā, sekmīgi realizējot Olimpisko spēļu sagatavošanās programmu turpmāk šī Līguma tekstā sauktu “Programma”, noslēdz sekojošu Līgumu: |
| **Īpašā sadaļa** |
| 1. Sportists iekļauts SIA “Latvijas Olimpiskā vienība” sastāvā
 | “X” sastāvs |
| 1. Sportista treniņu – sacensību darba finansējuma kopapjoms
 | (summa cipariem)(summa vārdiem) |
| * 1. Sportista treniņu – sacensību darba finansējuma izlietojuma sadalījums laikā
 | (summa cipariem)(summa vārdiem) | (summa cipariem)(summa vārdiem) |
| no Līguma noslēgšanas brīža līdz dd.mm.gggg | no dd.mm.gggg līdz dd.mm.gggg, ja ir izpildīts šīs sadaļas punkts 3. |
| 1. Sportistam noteiktais individuālais uzdevums un izpildes termiņš
 |  |
| **AIZLIEGTS:*** novirzīt valsts budžeta līdzekļus sporta organizācijas, sportistu un sporta darbinieku darbības nodrošināšanai, kas saistītas ar dalību Krievijas Federācijas vai Baltkrievijas Republikā notiekošajos sporta treniņos un sporta sacensībās, kā arī sportistiem un sporta darbiniekiem, kuri piedalās sporta treniņos vai sporta sacensībās Krievijas Federācijā vai Baltkrievijas Republikā;
* izmantot valsts budžeta līdzekļus sporta sacensību, tai skaitā starptautisko sporta sacensību organizēšanai Latvijā, ja šajās sacensībās piedalās sportisti vai komandas no Krievijas Federācijas vai Baltkrievijas Republikas neatkarīgi no to statusa un starptautisko sporta federāciju noteikumiem un lēmumiem (tai skaitā arī t.s. neitrālā sportista statusā);
* piešķirt valsts budžeta līdzekļus sportistiem un sporta darbiniekiem, ja tie piedalās sporta sacensībās, kurās piedalās arī Krievijas Federācijas vai Baltkrievijas Republikas sportisti neatkarīgi no to statusa un starptautisko sporta federāciju noteikumiem un lēmumiem (tai skaitā arī t.s. neitrālā sportista statusā); šis nosacījums neaizliedz attiecīgā sporta veidā Sporta likumā noteiktā kārtībā atzītai sporta federācijai segt ar Latvijas izlases sagatavošanās un dalības nodrošināšanu saistītos kopīgos izlases izdevumus tajos gadījumos, kad Latvijas izlases sastāvā ir iekļauti sportisti un sporta darbinieki, kuri no attiecīgās Sporta likumā noteiktā kārtībā atzītās sporta federācijas lēmumiem neatkarīgu iemeslu dēļ piedalās sporta komercsacensībās, kurās piedalās arī Krievijas Federācijas vai Baltkrievijas Republikas sportisti.
 |

|  |
| --- |
| **Vispārējā sadaļa** |

1. **Pušu sadarbības pamats un veids**
	1. Puses sadarbojas Programmas realizācijā saskaņā ar attiecīgu SIA “Latvijas Olimpiskā vienība”, turpmāk šī Līguma tekstā sauktas “LOV”, Valdes lēmumu par LOV vārdisko sastāvu apstiprināšanu un starp Federāciju un Biedrību “Latvijas Olimpiskā komiteja”, turpmāk šī Līguma tekstā sauktu “LOK”, noslēgto Sadarbības līgumu, turpmāk šī Līguma tekstā sauktu “Federācijas Vienotais sadarbības līgums” jeb “FVSL”.
	2. Programmas ietvaros Federācija, no tai, FVSL ietvaros piešķirtajiem un citiem pieejamiem finanšu līdzekļiem, finansē un atbalsta Sportista treniņu – sacensību darbu šī Līguma Īpašās sadaļas punktā 2. noteiktajā apjomā un kārtībā, saskaņā ar Sportista vai viņa Trenera iesniegtu un Federācijas apstiprinātu treniņu – sacensību darba izdevumu tāmi, turpmāk šī Līguma tekstā sauktu “Tāme”, kas ir šī Līguma neatņemama sastāvdaļa un Pielikums Nr. 1, kā arī individuālo treniņu darba plānu, turpmāk šī Līguma tekstā sauktu “TDP”, kas ir šī Līguma neatņemama sastāvdaļa un Pielikums Nr. 2.
		1. Tāmē nepārprotami identificējamas tās sadaļas, izlietojuma mērķi un finanšu līdzekļu kopapjoms, kuru Federācija finansē šī Līguma ietvaros. Citu, Tāmē iekļautu vai neiekļautu, sadaļu, izlietojuma mērķu un finanšu līdzekļu apjomu finansēšana no šī Līguma ietvaros piešķirtajiem finanšu līdzekļiem netiek veikta. Federācijas Finanšu kontaktpersona pēc Sportista lūguma ir tiesīga saskaņot izlietojuma mērķu un finansējuma izlietojuma proporcionālā sadalījuma grozījumus noteiktā finanšu līdzekļu kopapjoma ietvaros.
	3. Federācijas finansējums Programmas ietvaros paredzēts, lai Sportists sagatavotos Olimpiskajām spēlēm, kā arī piedalītos sevis pārstāvētā sporta veida un disciplīnas Pasaules un Eiropas čempionātos vai citās atzītās starptautiskās attiecīgā sporta veida un disciplīnas sacensībās, treniņu nometnēs, gatavojoties iepriekš minētajām sacensībām, kā arī paredzēts treneru un apkalpojošā personāla izmaksu segšanai saskaņā ar TDP.
	4. Federācija apņemas piedalīties Programmas realizēšanā, cita starpā nodrošināt Sportista pieteikšanu sacensībām saskaņā ar TDP.
	5. Sportists apņemas piedalīties Programmas realizēšanā, izpildīt TDP, piedalīties tajā iekļautās, Federācijas noteiktās, sacensībās, atbilstoši Federācijas saskaņotam sacensību kalendāram, gan Latvijā, gan ārpus tās teritorijas.
2. **Finansējuma izsniegšanas kārtība**
	1. Pēc atbilstoša finansējuma saņemšanas FVSL ietvaros, Federācija pārskaita Sportistam finanšu līdzekļus uz viņa norādīto bankas kontu, vadoties no Tāmes un Sportista iesniegtajiem finansējuma pieprasījumiem.
	2. Federācija patstāvīgi no Sportistam paredzētajiem finanšu līdzekļiem sedz Sportista bīstamo (paaugstināta riska) nodarbošanos apdrošināšanu, Sportistam piedaloties treniņu procesā un sporta sacensībās saskaņā ar TDP.
	3. Federācija, Tāmes ietvaros un atbilstoši attiecīgam Sportista pieprasījumam, apmaksā Sportista ceļojumu apdrošināšanu, Sportistam atrodoties ārvalstīs (tas ir ārpus Latvijas Republikas teritorijas), ja minētais ceļojums saistīts ar TDP realizēšanu, vai jebkādu citu ar Federāciju iepriekš saskaņotu treniņu (tai skaitā treniņu nometņu) procesa vai sacensību norisi, šādas ceļojumu apdrošināšanas ietvaros paredzot: nelaimes gadījumu apdrošināšanu (medicīniskā palīdzība, medicīniskā transporta kompensācija, repatriācija, ārstēšanās izdevumi, nāves un invaliditātes gadījumā arī apdrošināšanas atlīdzības izmaksa), bagāžas un personisko mantu apdrošināšanu, ceļojumu pārtraukšanas vai atcelšanas apdrošināšanu, privāto civiltiesiskās atbildības un juridiskās palīdzības apdrošināšanu.
	4. Federācija ir tiesīga vienpusēji mainīt, tai skaitā samazināt, Sportistam piešķiramā finansējuma apjomu saskaņā ar tai FVSL ietvaros piešķirtajiem finanšu līdzekļiem, par to rakstiski informējot Sportistu.
	5. Federācija, saskaņā ar LOK “Noteikumiem par finansējuma apmēru un izmaksas kārtību Latvijas Olimpiskās vienības sportistiem, to treneriem un atbalsta personālam”, ir tiesīga vienpusēji ierosināt LOK Valdei piešķirt, noņemt, pārdalīt, palielināt vai samazināt Sportistam piešķiramā pabalsta apjomu, ņemot vērā Sportista sasniegumus un/ vai citus iemeslus, kas saistās ar treniņu – sacensību procesa izpildi un/ vai citiem noteikumiem, kas minēti šajā Līgumā.
3. **Finansējuma izlietojuma kontroles kārtība**
	1. Sportists sniedz Federācijai visas atskaites par Programmas ietvaros piešķirtā finansējuma izlietojumu katra kalendārā mēneša laikā līdz tam sekojošā mēneša piecpadsmitajam datumam, iesniedzot šādas atskaites saskaņā ar Federācijas apstiprinātu atskaites formu un pievienojot tām finanšu līdzekļu izlietojumu apstiprinošu grāmatvedības pirmdokumentu kopijas. Atskaites iesniedzējs par finanšu līdzekļu izlietojumu atskaitās ar tādiem pirmdokumentiem, ar kuriem netiek veikts norēķins ar citām personām un kuri nav iesniegti finansējuma saņemšanai vai atskaitei par finansējuma saņemšanu nevienai citai personai, kā arī ir atbildīgs par iesniegto dokumentu autentiskumu. Sportists ir atbildīgs par atskaišu iesniegšanu šajā Līgumā noteiktajā apjomā un kārtībā.
	2. Federācija var pieprasīt no Sportista ārpuskārtas atskaites par piešķirto finanšu līdzekļu izlietojumu, un Sportistam tās jāiesniedz Federācijai pieprasītajā termiņā, šī Līguma Vispārējās sadaļas punktā 3.1. noteiktajā apjomā un kārtībā.
	3. Federācija var norīkot auditorfirmu vai zvērinātu revidentu revīzijas veikšanai, lai pārbaudītu Federācijas piešķirtā finansējuma izlietojuma likumību un mērķtiecību.
4. **Līguma laušana un finansējuma pārtraukšana**
	1. Federācijai ir tiesības pirms termiņa vienpusēji lauzt līgumu, pārtraukt un apturēt finansējumu:
		1. ja Sportists noteiktajā termiņā neiesniedz Federācijai pieprasītās atskaites, iesniedz nepatiesas atskaites, sagroza ziņas, neiesniedz pirmdokumentus vai tiek konstatēts, ka atskaitei pievienotie pirmdokumenti ir iesniegti finansējuma saņemšanai vai atskaitei par finansējuma saņemšanu citai personai, vai ja finanšu līdzekļu faktiskais vai plānotais izlietojums neatbilst Programmai vai TDP;
		2. ja Sportists nenodrošina Federācijas norīkotas auditorfirmas vai zvērināta revidenta piekļuvi tiem nepieciešamajām ziņām Federācijas piešķirtā finansējuma izlietojuma pamatojošos dokumentos vai jebkādā veidā kavē to darbību;
		3. ja Sportists nav izpildījis vai nodrošinājis jebkuru citu šajā Līgumā Sportistam noteikto pienākumu izpildi šajā Līgumā noteiktajā kārtībā un/vai termiņā;
		4. saskaņā ar LOV valdes priekšsēdētāja rīkojumu par Sportista atskaitīšanu no LOV;
		5. ja Sportists nevar veikt šī Līguma Vispārējās sadaļas punktā 1.3. noteiktos pienākumus traumas dēļ, kas nav iegūta vai radusies treniņu un/vai sacensību procesā, pildot TDP;
		6. ja Sportists veicis Pasaules Antidopinga kodeksa 2. pantā noteikto antidopinga noteikumu pārkāpumu un atbildīgās institūcijas ir pieņēmušas lēmumu par soda piemērošanu;
		7. ja Sportists atkārtoti pieļāvis Pasaules Antidopinga kodeksa 5. panta 6. punktā noteiktās Sportista atrašanās vietas informācijas sniegšanas pārkāpumu, par ko saņemts attiecīgs Latvijas Antidopinga biroja, turpmāk šī Līguma tekstā saukta “LAB”, ziņojums;
		8. ja ir konstatēta Sportista līdzdarbošanās derībās un/ vai totalizatoros attiecībā uz Sportista pārstāvēto sporta veidu un/vai sacensībām un/vai kompleksajiem sporta pasākumiem, kuros Sportists piedalās;
		9. ja Sportists ir sodīts par noziedzīga nodarījuma izdarīšanu, par ko ir stājies spēkā notiesājošs tiesas spriedums;
		10. ja Sportists šī Līguma Īpašās sadaļas 3. punktā noteiktajā termiņā nav izpildījis minētajā punktā Sportistam noteikto individuālo uzdevumu;
		11. ja Sportists ar savu rīcību pārkāpj ētikas vai morāles normas attiecībā pret Federāciju vai tās biedriem.
	2. Federācija informē Sportistu par Līguma laušanu šī Līguma Vispārējās sadaļas punktā 4.1. ar apakšpunktiem noteikto iemeslu dēļ 3 (trīs) darba dienas pirms Līguma darbības pārtraukšanas. Saņemot šādu Federācijas paziņojumu vai pārtraucot šī Līguma darbību jebkādu citu iemeslu dēļ, Sportistam 5 (piecu) darba dienu laikā jāiesniedz Federācijai finanšu un TDP atskaites attiecībā uz periodu no iepriekšējās atskaites iesniegšanas līdz Līguma darbības pārtraukšanai. Gadījumā, ja šajā punktā minētās atskaites netiek iesniegtas pienācīgā kārtā, noteiktā termiņā un pilnā apmērā, Federācijai ir tiesības pieprasīt, lai Sportists atmaksā finanšu līdzekļus tādā apmērā, par kādu nav saņemtas attiecīgās atskaites, kā arī atlīdzina no Federācijas budžeta Sportista labā šai periodā taisītos izdevumus. Sportistam šāda finanšu līdzekļu atmaksa un izdevumu atlīdzināšana jāveic šī Līguma Vispārējās sadaļas punktā 4.4. noteiktajā kārtībā.
	3. Federācija aptur vai samazina sniedzamā finansējuma un cita veida atbalsta apjomu sekojošos gadījumos un kārtībā:
		1. ja laicīgi un/ vai pienācīgā kārtā netiek iesniegta Sportista TDP vai finansējuma izlietojuma atskaite, Federācija rosina LOK Valdei samazināt Sportistam šādam pārkāpumam sekojošajā mēnesī piešķiramā, no LOK “Noteikumiem par finansējuma apmēru un izmaksas kārtību Latvijas Olimpiskās vienības sportistiem, to treneriem un atbalsta personālam” izrietošā, pabalsta apjomu par 50% (piecdesmit procentiem), ja Sportistam šāds pabalsts ir piešķirts, pie kam šāds samazinājums piemērojams līdz attiecīgās atskaites iesniegšanai, atskaites pienācīgas iesniegšanas mēnesi ieskaitot;
		2. ja Sportists pieļāvis Pasaules Antidopinga kodeksa 5. panta 6. punktā noteiktās Sportista atrašanās vietas informācijas sniegšanas pārkāpumu, par ko saņemts attiecīgs LAB ziņojums, Federācija par katru šādu gadījumu piemēro šī Līguma Vispārējās sadaļas punktā 4.3.1. Sportistam paredzēto sankciju.
	4. Gadījumā, ja iestājušies šī līguma Vispārējās sadaļas punktos 4.1.1., 4.1.2., 4.1.6., 4.1.7. un/ vai 4.1.8. aprakstītie apstākļi, Federācijai ir tiesības pieprasīt, lai Sportists atmaksā šī Līguma Īpašās sadaļas 3. punktā noteiktos finanšu līdzekļus pilnā apmērā, tai skaitā Sportista jau izlietoto finansējumu, kā arī pilnā apmērā atlīdzina no Federācijas budžeta Sportista labā taisītos izdevumus. Sportistam šāda finanšu līdzekļu atmaksa un izdevumu atlīdzināšana jāveic nekavējoties, taču ne vēlāk kā 20 (divdesmit) darba dienas pēc attiecīga Federācijas pieprasījuma saņemšanas.
	5. Līgums tāpat var tik lauzts Pusēm savstarpēji rakstiski vienojoties.
5. **Veselības aprūpe un antidopinga pasākumi**
	1. Sportista pienākums ir rūpēties par savu veselību, saskaņojot visus ar savu veselības aprūpi saistītos jautājumus ar LOV sporta ārstu.
	2. Sportists, atbilstoši LOV sporta ārsta norādījumiem, var lūgt Federācijas atļauju izmantot Tāmē paredzētos finanšu līdzekļus medicīnisku izmeklējumu un manipulāciju apmaksai, ja šos izdevumus pilnībā neapmaksā LOV nodrošinātā veselības apdrošināšana un tie nevar tikt pilnībā apmaksāti no LOV šādiem gadījumiem paredzētajiem finanšu līdzekļiem, kā arī tie nepieciešami TDP izpildei un šāda nepieciešamība tieši neizriet no šajā Līgumā noteikto pienākumu neizpildes.
	3. Sportists ir nepastarpināti personiski atbildīgs par tāda sava veselības stāvokļa un organisma funkcionālo darba spēju nodrošināšanu, kas piemērotas TDP izpildei pilnā apmērā.
	4. Sportists nedrīkst piedalīties paaugstināta riska nodarbēs, kas nav tieši saistītas ar Sportista TDP izpildi.
	5. Sportists piedalās funkcionālajās un medicīniskajās pārbaudēs un izmeklējumos saskaņā ar LOV galvenā ārsta noteiktu nepieciešamo pārbaužu apjoma un laika grafiku, savukārt Federācija nodrošina Sportista ierašanos uz šādām pārbaudēm.
	6. LOV un Federācija var pieprasīt Sportista ārpuskārtas funkcionālo un medicīnisko pārbaužu veikšanu, lai pārliecinātos par Sportista faktiskā veselības stāvokļa un funkcionālo darba spēju atbilstību TDP plānotajām.
	7. Sportistam, pirms došanās uz ārvalstīm, jāsaņem Eiropas veselības apdrošināšanas karte.
	8. Sportistam, pirms došanās uz ārvalstīm, jānoformē atbilstoša ceļojumu apdrošināšana.
	9. Sportistam jāpilda Pasaules Antidopinga kodeksā un uz tā piemērošanu attiecināmajos normatīvajos aktos noteiktie pienākumi, kā arī jāpakļaujas tajos noteiktajām prasībām.
	10. Sportistam, atbilstoši Pasaules Antidopinga kodeksa 5. panta 6. punktam, jāsniedz informāciju par savu atrašanās vietu.
6. **Treniņu – sacensību darbs**
	1. Sportists veic TDP izpildi ar tam nepieciešamo rūpību un centību, veltot pienācīgas pūles TDP noteikto mērķu sasniegšanai un izvairoties no jebkādām darbībām vai bezdarbības, kas varētu šādu mērķu sasniegšanu apdraudēt.
	2. Federācija, nodrošinot Sportista pieteikšanu sacensībām, kā arī citos veidos sadarbojoties ar Sportistu Programmas izpildē, ņem vērā Sportista TDP noteiktos mērķus un veic visas nepieciešamās darbības šādu mērķu sasniegšanas sekmēšanai.
	3. Sportists, piedaloties starptautiskās sacensībās, drīkst pārstāvēt tikai Latvijas Republiku vai sporta klubu (tai skaitā ārvalstu), pie kura sportists pieder, attiecīgi iekļaujot norādi uz Latvijas Republiku kā sportista pārstāvēto valsti visos sacensību materiālos un dokumentos.
	4. Sportistam nekavējoties jāinformē LOV un Federācija par nepieciešamajiem grozījumiem TDP un Tāmē, ja šādi grozījumi saistīti ar sacensību kalendāra izmaiņām, Sportista veselības stāvokli, vai citiem objektīviem apstākļiem.
	5. Sportistam reizi ceturksnī, līdz ceturksnim sekojošā nākamā mēneša piektajam datumam, jāiesniedz Federācijai attiecīgā Sportista TDP atskaite.
	6. Sportistam 5 (piecu) darba dienu laikā pēc Federācijas pieprasījuma saņemšanas jāiesniedz Federācijai attiecīgā Sportista ārpuskārtas TDP atskaites.
7. **Sportista tēls un publicitāte**
	1. Sportists dod savu piekrišanu Federācijai un tās atbalstītājiem, tai skaitā, bet ne tikai Latvijas valstij un LOK, Sportista tēla, vārda un cita veida ar autortiesībām, blakustiesībām vai citām mantiska vai nemantiska rakstura tiesībām aizsargāta materiāla izmantošanai bez atlīdzības nekomerciāla rakstura informatīvos materiālos, publicitātes materiālos, reklāmās, kas saistītas ar Olimpiskās kustības popularizēšanu, kā arī LOK atbalstītāju publicitātes un reklāmas materiālos, iepriekš darot zināmu publiskojamā materiāla saturu, kā arī piekrīt personiski piedalīties publicitātes pasākumos, un foto sesijās, ciktāl tas iespējams saskaņā ar TDP un sacensību kalendāru.
	2. Sportistam nav tiesību bez iepriekšēja saskaņojuma ar Federāciju un/vai, pēc nepieciešamības, tās atbalstītājiem, savos vai savu atbalstītāju informatīvajos materiālos, publicitātes materiālos, reklāmās izmantot Federācijas vai tās atbalstītāju tēlus, vārdus un cita veida ar autortiesībām, blakustiesībām vai citām mantiska vai nemantiska rakstura tiesībām aizsargātus materiālus, tai skaitā, bet ne tikai reģistrētas preču zīmes un atpazīstamības norādes.
	3. Pirms tādu individuālo sadarbības, reklāmas vai jebkāda cita veida līgumu, kas paredz Sportista tēla izmantošanu, turpmāk šī Līguma tekstā sauktu “Sportista individuālie līgumi”, slēgšanas ar trešajām personām, Sportista pienākums ir saskaņot šāda līguma slēgšanu ar Federāciju.
	4. Starptautiskās Olimpiskās komitejas TOP programmas partneru pārstāvjiem Latvijas teritorijā un LOK atbalstītājiem piešķirama priekšroka Sportista individuālo līgumu noslēgšanā ar LOV sastāvos iekļautajiem sportistiem. Nolūkā nodrošināt šādas priekšrocības ievērošanu, informācija attiecībā uz paredzamā Sportista individuālā līguma nosacījumiem, apjomu un iesaistīto trešo personu iesniedzama Federācijai ne vēlāk, kā 15 (piecpadsmit) darba dienas pirms paredzētās šāda līguma slēgšanas. Federācija, pēc saviem ieskatiem, par šāda Sportista Individuālā līguma paredzamo slēgšanu informē Starptautiskās Olimpiskās komitejas TOP programmas partneru pārstāvjus Latvijas teritorijā un LOK atbalstītājus. Gadījumā, ja 10 (desmit) darba dienu laikā no informācijas par paredzamo Sportista individuālo līgumu iesniegšanas Federācijai, kāds no Starptautiskās Olimpiskās komitejas TOP programmas partneru pārstāvjiem Latvijas teritorijā vai LOK atbalstītājiem izsaka priekšlikumu noslēgt ar attiecīgo Sportistu samērojamu vai identisku Sportista individuālo līgumu, šādam priekšlikumam dodama priekšroka un Sportista individuālais līgums noslēdzams ar šāda priekšlikuma izteicēju. Ja noteiktajā termiņā iepriekš minētie priekšlikumi netiek izteikti, Sportists var turpināt Sportista individuālā līguma noslēgšanas procedūru ar iepriekš izvēlēto partneri. Sportista pienākums ir informēt izvēlēto sadarbības partneri par šajā punktā iekļautajiem nosacījumiem attiecībā uz Sportista individuālā līguma slēgšanu.
	5. Federācijai šī Līguma Vispārējās sadaļas punktā 7.4. noteiktā 15 (piecpadsmit) darba dienu paziņošanas termiņa ietvaros jebkurā gadījumā ir tiesības aizliegt Sportistam slēgt Sportista individuālo līgumu ar tā izvēlēto sadarbības partneri ētisku apsvērumu dēļ. Gadījumā, ja informācija par paredzamo Sportista individuālo līgumu nav iesniegta Federācijai šajā Līgumā noteiktajā kārtībā, Federācija saglabā tiesības prasīt no Sportista šāda Sportista individuālā līguma izbeigšanu visā tā darbības termiņā.
	6. Informācija par iepriekš, tas ir pirms šī Līguma noslēgšanas, noslēgtajiem un šī Līguma darbības termiņā spēkā esošajiem Sportista individuālajiem līgumiem iesniedzama Federācijai 5 (piecu) darba dienu laikā pēc šī Līguma noslēgšanas.
	7. Sportistam ir pienākums izvietot “Komanda Latvija” logotipu uz Sportistu svinīgā (ceremoniju) ekipējuma, starta formas un inventāra, ievērojot LOK kopīgotus ieteikumus un vadlīnijas par logotipu izvietošanu, ja šādu izvietojumu atļauj attiecīgās starptautiskās federācijas un/vai attiecīgo sacensību organizācijas noteikumi. “Komanda Latvija” logotipa izvietošanas laukuma minimālais izmērs: 30 cm2. “Komanda Latvija” logotips izvietojams vizuāli dominējošā un no citiem uz attiecīgā ekipējuma, starta formas vai inventāra izvietotajiem logotipiem funkcionāli nošķirtā pozīcijā. “Komanda Latvija” logotipa izvietojuma skices, pirms attiecīgā ekipējuma, formu vai inventāra izgatavošanas, vispārpieņemtā elektroniskā formātā iesniedzamas saskaņošanai LOK Mārketinga dienesta vadītājai, nosūtot tās uz elektroniskā pasta adresi: dace.gulbe@olimpiade.lv (kopija: lok@olimpiade.lv), kas 5 (piecu) darba dienu laikā informē iesniedzēju par saskaņojuma sniegšanu vai iesniegto skiču neatbilstību šī Līguma noteikumiem un/ vai lietošanas vadlīnijām.
	8. Sportista pienākums ir jebkuros mārketinga un reklāmas materiālos, kuros tiek izmantots sportista tēls, tai skaitā, bet ne tikai drukātos, audiovizuālos, vides, interneta medijos un sociālajos tīklos izvietotos un jebkādos citos tieša vai netieša rakstura materiālos iekļaut sekojošu, nepārprotami identificējamu, atsauci: “Sportists(-te) Latvijas Olimpiskās vienības sastāvā saņem atbalstu no valsts budžeta līdzekļiem”. Tāpat, kur tas iespējams un pieļaujams ievērojot likumus un labus tikumus, sportistam, norādot savus atbalstītājus, jāizmanto tēmturi #LOVatleti un #olimpiskavieniba.
	9. Sportista pienākums ir iesniegt LOV saskaņošanai jebkuru mārketinga un reklāmas materiālu, kuros tiek izmantots sportista tēls, skices (maketu), pirms šādu materiālu publiskošanas vispārpieņemtā elektroniskā formātā tās nosūtot LOV Sporta kontaktpersonai, kas 3 (trīs) darba dienu laikā informē iesniedzēju par saskaņojuma sniegšanu vai iesniegto skiču neatbilstību šī Līguma noteikumiem. Gadījumā, ja atbilde netiek sniegta 3 (trīs) darba dienu laikā, skices (makets) uzskatāmas par saskaņotu.
	10. Sportista pienākums ir ievērot Olimpiskās Hartas punktos 40 un 50, kā arī to blakusnoteikumos un Starptautiskās Olimpiskās komitejas izstrādātajās vadlīnijās noteiktās, uz sportistiem un atbalsta personālu attiecināmās, prasības.
8. **Personas datu apstrāde**
	1. Federācija veic Sportista datu apstrādi, tai skaitā, bet ne tikai, apstrādājot Sportista medicīniskos datus, kur šādu Sportista datu apstrāde nepieciešama Līgumā noteikto mērķu sasniegšanai un noteikumu izpildei, kā arī Federācijai Latvijas Republikā spēkā esošajos normatīvajos aktos, īpaši Sporta likumā, noteikto pienākumu izpildei.
	2. Sportista datu apstrāde tiek veikta saskaņā ar šī Līguma noteikumiem un Latvijas Republikā spēkā esošajiem, saistošajiem normatīvajiem aktiem.
	3. Federācija Sportista datus apstrādā veidā, kas nodrošina Sportista datu drošību. Federācija informē Sportistu, ja Sportista datu drošība ir tikusi apdraudēta.
	4. Sportistam ir tiesības piekļūt Federācijas rīcībā esošajiem Sportista personas datiem, iesniedzot Federācijai rakstisku pieprasījumu, kurā tiek identificēti Sportista dati, kuriem Sportists vēlas piekļūt. Federācija nodrošina Sportistam piekļuvi pieprasītajiem Sportista datiem 10 (desmit) dienu laikā no šāda pieprasījuma saņemšanas dienas.
	5. Sportistam ir tiesības pieprasīt Sportista datu apstrādes pārtraukšanu, iesniedzot Federācijai rakstisku pieprasījumu. Pieprasījums tiek uzskatīts par saņemtu 7 (septītajā) dienā pēc tā nosūtīšanas pa pastu ar ierakstītu sūtījumu vai tajā dienā, kad izsniegts adresātam pret parakstu. Ja Federācijai nav cita tiesiskā pamata Sportista datu apstrādei kā vienīgi šajā Līgumā noteiktais, Federācija nodrošina, ka Sportista datu apstrāde tiek pārtraukta paziņojuma saņemšanas dienā un 2 (divu) darba dienu laikā Sportista dati tiek dzēsti. Sakarā ar to, ka Līguma noteikumu izpildei nevar tikt pienācīgā kārtā veikta bez Sportista datu apstrādes, šis Līgums tiek uzskatīts par izbeigtu Pusēm vienojoties šāda Sportista paziņojuma saņemšanas dienā.
9. **Līguma termiņš un pirmstermiņa izbeigšana**
	1. Šis Līgums stājas spēkā ar tā parakstīšanas brīdi un darbojas no 20XX. gada XX. xxxxx līdz 20XX. gada XX. xxxxx.
	2. Līgums var tikt izbeigts pirms termiņa, Pusēm par to rakstveidā vienojoties vai jebkurā no šajā Līgumā noteiktajiem Līguma pirmstermiņa laušanas gadījumiem.
10. **Strīdu risināšanas kārtība**
	1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas tiesā Latvijas Republikā spēkā esošo attiecināmo normatīvo aktu vai saistošo starptautisko tiesību normu noteiktajā kārtībā.
11. **Nepārvarama vara**
	1. Puse tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: pasaules gals, stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
	2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
12. **Citi noteikumi**
	1. Līguma grozījumi un papildinājumi ir spēkā, ja tie noformēti rakstveidā un abpusēji parakstīti. Šādā gadījumā Pušu rakstiskā vienošanās tiek pievienota šim Līgumam un kļūst par šī Līguma neatņemamu sastāvdaļu.
	2. Ja kāds no Līguma nosacījumiem jebkādā veidā kļūs par spēkā neesošu vai nav spēkā no Līguma noslēgšanas brīža, tai skaitā, ja kā “neattiecināma” norādīta kāda no iespējamajām Līguma Pusēm vai kāds no Līguma Īpašās sadaļas nosacījumiem, vai, ja kāds no Līguma nosacījumiem Līguma izpildes laikā kļūst par attiecināmajiem normatīvajiem aktiem neatbilstošu, tas nekādā veidā neierobežos un neietekmēs pārējo Līguma nosacījumu spēkā esamību, likumību un izpildi. Šādā gadījumā, ja tas būs nepieciešams, Puses veiks visu iespējamo spēku zaudējušo saistību pārskatīšanu saskaņā ar spēkā esošajiem normatīvajiem aktiem.
	3. Līgums sastādīts latviešu valodā uz 4 (četrām) lapaspusēm, 2 (divos) eksemplāros, pa vienam eksemplāram katrai Pusei.
13. **Līgumam pievienoti šādi pielikumi:**
	1. Pielikums Nr.1 – Forma ST – Sportista treniņu – sacensību izdevumu tāme (Tāme);
	2. Pielikums Nr.2 – Sportista individuālo treniņu darba plāns (TDP);
14. Šo Līgumu paraksta:

|  |  |  |
| --- | --- | --- |
| **Federācija** |  |  |
| vārds, uzvārds | paraksts, zīmogs |
| **Sportists** |  |  |
| vārds, uzvārds | paraksts |
| **Sportista aizbildnis vai aizgādnis** |  |  |
| vārds, uzvārds | paraksts |